รัฐบาลไทย-ข่าวทำเนียบรัฐบาล-นายกรัฐมนตรีติดตามผลการดำเนินงานด้านการปราบปราม ยึดทรัพย์สินเครือข่ายการค้ายาเสพติดทั่วประเทศ จำนวนทั้งสิ้น 39 เครือข่าย จำนวนทรัพย์สินมูลค่าประมาณ 106.8 ล้านบาท
วันศุกร์ที่ 8 พฤษภาคม 2563
นายกรัฐมนตรีติดตามผลการดําเนินงานด้านการปราบปราม ยึดทรัพย์สินเครือข่ายการค้ายาเสพติดทั่วประเทศ จํานวนทั้งสิ้น 39 เครือข่าย จํานวนทรัพย์สินมูลค่าประมาณ 106.8 ล้านบาท
นายกรัฐมนตรีติดตามผลการดําเนินงานด้านการปราบปราม ยึดทรัพย์สินเครือข่ายการค้ายาเสพติดรายสําคัญในพื้นที่ต่าง ๆ ทั่วประเทศ จํานวนทั้งสิ้น 39 เครือข่าย จํานวนทรัพย์สินมูลค่าประมาณ 106.8 ล้านบาท
วันนี้ (8 พ.ค. 63) เวลา 09.30 น. ณ สํานักงานคณะกรรมการป้องกันและปราบปรามยาเสพติด กรุงเทพฯ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานติดตามผลการดําเนินงานด้านการปราบปราม ยึดทรัพย์ ตัดวงจรยาเสพติด โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วยนายดิสทัต โหตระกิตย์ เลขาธิการนายกรัฐมนตรี นายอุทัย สินมา รองอธิบดีอัยการ สํานักงานคดียาเสพติด รักษาการอธิบดีอัยการ สํานักงานคดีแรงงานภาค 3 พล.ต.อ.สุชาติ ธีระสวัสดิ์ รองผู้บัญชาการตํารวจแห่งชาติ นายนิยม เติมศรีสุข เลขาธิการ ป.ป.ส. และศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ร่วมรับฟังผลดําเนินงานด้านการปราบปรามในครั้งนี้
โอกาสนี้ นายกรัฐมนตรีกล่าวมอบนโยบายการปราบปรามยาเสพติดว่า รัฐบาลกําหนดให้การปราบปรามยาเสพ ติดเป็นนโยบายเร่งด่วนและวาระแห่งชาติ ใช้แนวคิดใหม่ในการทํางานโดยเชื่อมโยงแผนงาน โครงการ งบประมาณ บุคลากร จากหน่วยงานต่างๆให้เกิดการบูรณาการอย่างแท้จริง ทําให้ประสบผลงานในระยะที่ 1 ภายในระยะเวลา 3 เดือน ได้อย่างรวดเร็วเป็นรูปธรรม
นายกรัฐมนตรีย้ําทุกหน่วยต้องเข้มงวดทุกเส้นทางการเข้า-ออกประเทศ หลังพบว่า การผลิตเป็นการนําเข้าจากต่างประเทศ จึงต้องเน้นปราบปรามยาเสพติดและการทําผิดกฎหมายตั้งแต่ต้นทาง คือ แหล่งผลิต กลางทางและปลายทาง คือ ภายในประเทศที่ใช้เป็นพื้นที่กระจายไปสู่ผู้ค้ารายย่อย ด้วยการพัฒนาเครื่องมือแอปพลิเคชันติดตามผู้กระทําผิดกฎหมาย เพื่อให้สามารถจับกุมทั้งผู้ค้ารายใหญ่และรายย่อย รวมถึงต้องเน้นการแก้ปัญหายาเสพติดในพื้นที่ภาคใต้ ซึ่งมีการแพร่ระบาดขยายไปยังเพื่อนบ้านด้วย ซึ่งการปฏิบัติการยึดทรัพย์สินเครือข่ายการค้ายาเสพติด โดยเฉพาะเครือข่ายผู้ค้ายาเสพติดรายสําคัญ เป็นไปตามนโยบายของนายกรัฐมนตรี ที่เน้นแนวทางการสืบสวนขยายผลไปให้ถึงผู้สั่งการในระดับที่สูงขึ้นไป และใช้มาตรการยึดทรัพย์สินที่ได้จากการค้ายาเสพติดให้เด็ดขาดจริงจัง
ในตอนท้ายนายกรัฐมนตรียังกล่าวให้กําลังใจการปฏิบัติงานของเจ้าหน้าที่ ปฏิบัติงานด้วยความระมัดระวัง มีการทํางานเชิงรุกและแผนเผชิญเหตุ ซึ่งบ้านเมืองเราจะสงบสุขได้ ก็ต้องอาศัยกระบวนการยุติธรรมเป็นที่พึ่ง
ทั้งนี้ ศูนย์ปฏิบัติการยึดทรัพย์สินเครือข่ายยาเสพติด สั่งตั้งตามคําสั่งศูนย์อํานวยการป้องกันและปราบปรามยาเสพติดแห่งชาติ ที่ 5/2563 วันที่ 21 กุมภาพันธ์ 2563 โดยบูรณาการร่วมกันของ 8 หน่วยงาน ได้แก่ สํานักงานอัยการสูงสุด สํานักงานตํารวจแห่งชาติ กระทรวงมหาดไทย สํานักงานป้องกันและปราบปรามการฟอกเงิน (ปปง.) กองทัพบก หน่วยบัญชาการสงครามพิเศษ กรมสรรพากรมีเลขาธิการ ป.ป.ส. เป็นประธาน/ผู้อํานวยการศูนย์ปฏิบัติการฯ กําหนดนโยบายและอํานวยการปราบปรามและยึดทรัพย์สินเครือข่ายการค้ายาเสพติด โดยใช้กฎหมายว่าด้วยยาเสพติดและกฎหมายอื่นที่เกี่ยวข้อง เช่น กฎหมายฟอกเงินหรือประมวลรัษฎากร เพื่อทําลายโครงสร้างการค้ายาเสพติด ภายใต้ยุทธการ “พิทักษ์ไทย ยึดทรัพย์ตัดวงจรยาเสพติด ครั้งที่ 1/63” ตรวจยึดทรัพย์สินจาก 39 เครือข่าย รวม 2,932 รายการ มูลค่ากว่า 106.8 ล้านบาท จากปฏิบัติการที่ผ่านมา
......
กลุ่มประชาสัมพันธ์และเผยแพร่ สํานักโฆษก